ภูมิใจ
หากพูดถึงเรื่องสตาร์ทอัพ ชั่วโมงนี้ต้องนึกถึง มงคล ลีลาธรรม กรรมการผู้จัดการเอสเอ็มอีแบงก์ ที่มีบทบาทในการปั้นเอสเอ็มอีจากดินให้เป็นดาว มีหลายกิจการที่ มงคล ไปชักชวนมาจากต่างจังหวัด และพัฒนาจนเป็นสมาร์ทเอสเอ็มอี
6 พ.ค. 2559

หากพูดถึงเรื่องสตาร์ทอัพ ชั่วโมงนี้ต้องนึกถึง มงคล ลีลาธรรม กรรมการผู้จัดการเอสเอ็มอีแบงก์ ที่มีบทบาทในการปั้นเอสเอ็มอีจากดินให้เป็นดาว มีหลายกิจการที่ มงคล ไปชักชวนมาจากต่างจังหวัด และพัฒนาจนเป็นสมาร์ทเอสเอ็มอี 
ทำให้ ณ เวลานี้ มงคลจะไปที่ไหนก็จะพูดถึงแต่ลูกค้าด้วยความภูมิใจ ทั้งหมูนุ่มที่รุ่นลูกพัฒนามาจากรุ่นแม่ กวยจั๊บญวนปรุงสำเร็จ ด้วยน้ำซุปสูตรพิเศษพร้อมใส่หมูยอเส้น ข้าวเกรียบหมูยอ ยันไปจนแพ 500 ไร่ ที่เขื่อนเชี่ยวหลาน ที่พัฒนาเป็นการท่องเที่ยวเชิงอนุรักษ์มีคนตามเพจเป็นแสนคน 
งานนี้บอกเลยว่า เอสเอ็มอีแบงก์ปลุกกระแสสตาร์ทอัพเต็มที่ แต่มีเรื่องที่ต้องระวัง เพราะจากสถิติพวกสตาร์ทอัพที่ทำธุรกิจอยู่รอดปลอดภัยก็มีแค่ 10-20% ไม่ต่างกับพวกเอสเอ็มอีทั่วไป แต่แหมกระแสเขาแรงขนาดนี้ก็ต้องลุยไปก่อน ส่วนพวกเอสเอ็มอีที่ขายข้าวแกง ก๋วยเตี๋ยว ก็อดทนรอป้ายหน้าไปก่อน อย่าเพิ่งตายกันไปหมดนะ